Борис Младенов-Young
Бях болен. Цяла седмица лежах…

chitanka.info

Бях болен. Цяла седмица лежах

като парцал в леглото по принуда.

Причината така и не узнах,

дали бе летен грип или простуда.

Измъкнах се навън измъчен, стар,

на припек седнах в пъстрата градина;

Пчеличка бръмна в полет за нектар,

пропя гугутка… Самолет премина.

Съвзех се. Стихна моята печал.

Сърце ми лудо щастие изпита

при мисълта, че пак съм оздравял

и съм отложил райската „визита“.

О, колко те обичам земен свят!

Как времето да превъртя назад?!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.